open-index/open-wikipedia-markdown huggingface dataset:
Tromsø Bryteklubb

Bryting i Tromsø har lange tradisjoner. Helt siden Alfred Pedersen tok NM-gull så tidlig som i 1929 og ble byens første Norgesmester har bryting markert seg i Tromsø. Aktiviteten har variert siden begynnelsen i Tromsø Atletklubb og under turnforeningen. I en periode ble det også drevet bryting under AK-59, (Atletklubb), da i partnerskap med boksing.

Tromsø Bryteklubb ble stiftet 18. mai 1984. Fra starten av og gjennom hele perioden med høy "Rønningen-effekt" var familien Johansen sentral i klubben som hadde en sterkt vekst. Dag Johansen var i mange år både formann og trener i klubben og arbeidet aktivt for å fremme idrett i sunne former gjennom samarbeid og kameratskap. I tillegg til brytingen fokuserte professoren og IT-gründeren på skole og utdanning både for seg selv og utøverne. Han har i samarbeid med trener Odd-Steinar Ellingsen æren for at tidligere Norgesmester og kongepokalvinner Stig A. Hansen kom i gang med sin brytekarriere på toppidrettsnivå. I dag er Odd-Steinar Ellingsen hovedtrener i Tromsø Bryteklubb og har hatt avgjørende betydning for at det igjen er høy aktivitet, spesielt på senior og jentepartiene. Narvikværingen, som også er tidligere Norgesmester, bidro første gang i Tromsø allerede i 1974.  I september 2016 fikk klubben en verdensmester. Oddbjørn Hansen tok 1.-plass i 130kg-klassen i veteranmesterskapet i Seinäjoki, Finland.

I Tromsø Bryteklubb brytes det i stilartene Gresk-romersk på herresiden og fristil på damesiden.

## Referanser
Pentodon bidens

***Pentodon bidens*** er en bille som hører til gruppen hornbiller i familien skarabider (Scarabaeidae).

## Utseende
En middelsstor til nokså stor (14-28 millimeter), tettbygd, hvelvet, brunsvart og nokså blank hornbille. Den mangler horn og kan minne sterkt om en tordivel (Geotrupidae). Kroppen er fint og ganske tett punktert. "Snuten" (clypeus) har to små tenner, arten har to knøler i pannen.

## Levevis
De lever i forholdsvis tørre biotoper, som steppe og ørkener.

## Utbredelse
Arten er vidt utbredt i områder med middelhavsklima fra Marokko og Spania i vest til Kashmir i øst, nord til det sørlige Russland.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Pentodon]]* Hope, 1837
******** ***Pentodon bidens*** (Pallas, 1771)
********* ***Pentodon bidens bidens*** (Pallas, 1771)- sørlige Russland, Transkaspia, Usbekistan, Afghanistan, Kashmir
********* ***Pentodon bidens punctatus*** (Villers, 1789) - middelhavsområdet i Nord-Afrika og Sør-Europa
********* ***Pentodon bidens sulcifrons*** Küster, 1848 - østlige middelhavsområde, Lilleasia, Irak, Iran, Kaukasus

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr 
* The Scarabs of the Levant, *Pentodon bidens sulcifrons* http://www.glaphyridae.com/Dynastinae/Pe_bidens.html
* Natura Malta, *Pentodon bidens punctatus* http://www.naturamalta.com/Pentodon_bidens.html
## Eksterne lenker
* 
*
Pentodon algerinus

***Pentodon algerinus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (15-20 millimeter), tettbygd, hvelvet, brunsvart og nokså blank hornbille. Den mangler horn og kan minne sterkt om en tordivel (Geotrupidae). Kroppen er fint og ganske tett punktert. "Snuten" (clypeus) har to små tenner, arten har én knøl i pannen.

## Levevis
De lever i forholdsvis tørre biotoper, som steppe og ørkener.

## Utbredelse
Arten er vidt utbredt i Afrika, Sør-Europa og Asia østover til India. Den forekommer også i Australia dit den må være innført med mennesker.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Pentodon]]* Hope, 1837
******** ***Pentodon algerinus*** (Füssly, 1778)
********* ***Pentodon algerinus algerinus*** (Füssly, 1778) - store deler av Afrika, Sør-Europa, India og Australia
********* ***Pentodon algerinus bispinifrons*** Reitter, 1894 ( = *Pentodon persicus*)- Sentral-Asia
********* ***Pentodon algerinus dispar*** Baudi, 1870 - mest i Midtøsten, også Afrika og India
********* ***Pentodon algerinus indicus*** Endrödi, 1967 - Pakistan og India
********* ***Pentodon algerinus tchadense*** Paulian, 1954 - Senegal og Tsjad

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr 
* Dynastidae du Monde - nettside om arten

## Eksterne lenker
* 
*
Liste over ordførere i Nordreisa

**Liste over ordførere i Nordreisa**. Med formannskapslovene av 1837 var Nordreisa en del av Skjervøy formannskapsdistrikt (kommune). I 1863 ble Kvænangen utskilt som egen kommune. Nordreisa ble utskilt fra Skjervøy i 1886.

## Fotnoter

## Referanser
Vajrapāṇi

**Vajrapāṇi** (sanskrit: «vajra» i [hans hånd]) er en av de tidligste bodhisattvaer som  opptrer i mahayana-buddhismen. Han er beskytter og veileder av Buddha og vokste frem som et symbol på Buddhas makt. Sutraen om det gyldne lyset omtaler han som «den store general over yakshaene».

## Referanser
Ngawang Samten

**Ngawang Samten** (født 7. juli 1956 i Dokhar, Tibet) er en tibetansk akademiker, tibetolog og visekansler ved Central University for Tibetan Studies.. Ved siden av å utgi publikeasjoner som *Abhidhammathasamgaho*, *Pindikrita*, *Pancakrama* og *Manjusri*, er han medoversetter av Tsongkhapa's kommentar til *[[Nagarjuna]]’s [[En avhandling om middelveien|Mūlamadhyamakakārikā]]*. Regjeringen i India tildelte ham den fjerde høyeste sivile utmerkelse (Padma Shri) i 2009, for hans bidrag innenfor utdannelse.

## Referanser
Endolymfe

**Endolymfe** er det labyrinten er fylt med.

## Struktur
Det indre øret har to deler: beinlabyrinten og hinnelabyrinten. Beinlabyrinten inneholder hinnelabyrinten, og innen hinnelabyrinten er en væske kalt endolymfe. Mellom hinnelabyrintens ytre vegg og veggen av beinlabyrinten er perilymfen.

### Komposisjon
Perilymfen og endolymfen har unike ioniske komposisjoner anpasset til deres funksjoner for å regulere elektrokjemiske impulser i hårceller. Det elektriske potensialet til endolymfen er ~80-90 mV mer positivt enn perilymfen på grunn av høyere konsentrasjon av K sammenlignet med Na.

## Referanser
Rasmus på loffen

**Rasmus på loffen** (svensk: *Rasmus på luffen*) er ei barnebok av Astrid Lindgren, først utgitt i 1956. Den norske utgaven utkom i 1957. 

Rasmus vokser opp på et barnehjem og håper på å bli adoptert, men de som kommer på besøk til barnehjemmet velger alltid småjenter med lokkete hår og aldri en strihåret gutt. Derfor rømmer Rasmus. Han treffer en mann, som er landstryker, *Paradis-Oskar*.

I filmen fra 1981 ble Paradis-Oskar spilt av Allan Edwall, en skuespiller som var med i mange filmatiseringer av Astrid Lindgrens bøker, blant annet som faren til Emil fra Lønneberget.

## Filmer
* 1955 *[[Luffaren och Rasmus]]*, regissert av Rolf Husberg. Filmen er en av tre Lindgrenfilmer hvor barnestjernen Eskil Dalenius spiller barn med navnet «Rasmus», uten at filmene hører sammen
* 1981 *[[Rasmus på loffen (film)|Rasmus på loffen]]* regissert av Olle Hellbom 

## Referanser
Mount Kisco (New York)

**Mount Kisco** er en liten by i Westchester County direkte nord for New York City i USA. Folketallet var 10 877 ved folketellingen i 2010.

## Historie
Stedet nevnes første gang i 1700. Navnet kommer fra et ord på indianerspråket munsee, *asiiskuw*. som betyr «slam».

## Geografi og klima
Ifølge United States Census Bureau har byen et samlet areal på 8.1&nbsp;km², alt av dette på land.

Mount Kisco ligger i sonen for fuktig kontinentalklima, og har derfor fire distinkte årstider. Vinteren er kald, sommeren er varm og fuktig, og våren og høsten er kjølige til milde.

## Referanser
Heteronychus intermedius

***Heteronychus intermedius*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 15 millimeter), oval, halvmatt svart hornbille som overflatisk minner om en tordivel (Geotrupidae). Kjønnene er overflatisk like. Hodet er uten horn, men med to små knøler, snuten med noen korte tenner. Pronotum er rundet uten horn eller groper, svært fint punktert. Dekkvingene har nokså kraftige lengdestriper.

## Levevis
Larvene lever i jorda, der de spiser røtter og råtnende organisk materiale. Utviklingen tar omtrent et halvt år.

## Utbredelse
Arten lever i Yunnan, Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Heteronychus]]* Dejean, 1833 – ca. 60 arter:
******** ***Heteronychus intermedius*** Zhang, 1983

## Kilder
* Dynastidae du Monde, nettside om arten

## Eksterne lenker
*
Pentodon quadridens

***Pentodon quadridens*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 20 millimeter), tettbygd, hvelvet, blank, brun til svart hornbille. Den mangler horn og kan minne sterkt om en tordivel (Geotrupidae). Kroppen er kraftig og ganske tett punktert. "Snuten" (clypeus) har fire tenner, arten har to små knøler i pannen.

## Levevis
De lever i forholdsvis tørre biotoper, som steppe og ørkener.

## Utbredelse
Arten er utbredt fra områdene øst for Det kaspiske hav til Mandsjuria.

## Systematisk inndeling
*[[Pentodon distantidens]]* blir noen ganger plassert som en underart av *P. quadridens*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Pentodon]]* Hope, 1837
******** ***Pentodon quadridens*** Gebler, 1844
********* ***Pentodon quadridens bidentulus*** (Fairmaire, 1887) - Mandsjuria, nordlige Kina
********* ***Pentodon quadridens mongolicum*** Motschulsky, 1849 - Mongolia
********* ***Pentodon quadridens patruelis*** Frivaldszky, 1890 -Mongolia, Kina
********* ***Pentodon quadridens quadridens*** Gebler, 1844 - Sentral-Asia

## Kilder

* Dynastidae du Monde - nettside om arten

## Eksterne lenker
* 
*
Heteronychus arator

***Heteronychus arator*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (12-15 millimeter), oval, blankt mørkbrun til svart hornbille som overflatisk minner om en tordivel (Geotrupidae). Arten mangler horn og groper på pronotum, kjønnene er overflatisk like. Pronotum er rundet, dekkvingene hvelvede med fine punktstriper. Larvene er hvite og C-formede, som vanlig for skarabider.

## Levevis
Larvene lever i jorda, der de spiser røtter og råtnende organisk materiale. Utviklingen tar omtrent et halvt år.

## Skadedyr
Larvene til *Heteronychus arator* og andre arter kan gjøre betydelig skade, blant annet på gress, korn,  på poteter og ved vindyrking i Australia.

## Utbredelse
Arten er vidt utbredt i Afrika inkludert flere øyer: St. Helena, Madagaskar og Komorene. I tillegg forekommer den i Australia, New Zealand og Brasil, men dit er den trolig innført med mennesker.

## Systematisk inndeling
Forekomstene i Australia og Sør-Amerika skyldes trolig innførsel med mennesker relativt nylig, der er dermed tvilsomt om det er holdbart å skille disse ut som egne underarter.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Heteronychus]]* Dejean, 1833 
******** *Heteronychus arator* (Fabricius, 1775)
********* *[[Heteronychus arator arator]]* (Fabricius, 1775) - sørlige Afrika og St. Helena
********* *[[Heteronychus arator australis]]* Endrödi, 1961 - Victoria, Australia
********* *[[Heteronychus arator borealis]]* Endrödi, 1961 - Tsjad
********* *[[Heteronychus arator centralis]]* Endrödi, 1961 - Øst- og Sentral-Afrika
********* *[[Heteronychus arator clypealis]]* Fairmaire, 1893 - Komorene
********* *[[Heteronychus arator occidentalis]]* Endrödi, 1961 - Brasil
********* *[[Heteronychus arator rugifrons]]* Fairmaire, 1871 - Madagaskar

## Kilder
* King, P.D., C.F. Mercer og J.S. Meekings, 1981. Ecology of black beetle *Heteronychus arator*, influence of plant species on larval consumption, utilization and growth. Entomologia Generalis et Applicata 29: 109-116. http://www.springerlink.com/content/r771646608469574/
* Department of Agriculture – Government of Western Australia: African Black Beetle (*Heteronychus arator*) – pest of viticulture. https://web.archive.org/web/20110320131658/http://www.agric.wa.gov.au/objtwr/imported_assets/content/hort/vit/pw/afblackbeetle.pdf
* Dynastidae du Monde - nettside om arten

## Eksterne lenker
*
Bothynus cunctator

***Bothynus cunctator*** er en bille som hører til familien skarabider (Scarabaeidae).

## Utseende
En ganske stor (ca. 20 millimeter), nokså bred, blank, svart hornbille. Hos denne arten har ikke hannen noen slående, ytre kjønnstrekk og kjønnene ser ganske like ut. Hodet er uten horn. Pronotum har en ganske liten knøl ved forkanten, men ingen påfallende grop bak denne. Pronotum er ganske fint og tett punktert. Dekkvingene har tydelige punktrekker. På beina har for-leggene tre store, skarpe tenner.

## Levevis
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten er utbredt fra Mexico i nord til Paraguay i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Bothynus]]* Hope, 1837
******** ***Bothynus cunctator*** (Mannerheim, 1829)

## Kilder
* Dynastidae du monde- nettside om arten
* Generic Guide to New World Scarab Beetles - *Bothynus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Bothynus/Bothynus.html

## Eksterne lenker
* 
*
Tiger City Jukes

**Tiger City Jukes** er et norsk blues- og rockeband stiftet av Knut Eide og Harald Stokke i 1995. Bandet har siden 1995 turnert jevnlig i Norge, Europa og USA.   

## Historie
Tiger City Jukes spilte inn sin første skive High Temperature med Martin Windstad på trommer og Rune Endal på bass i 1995 og startet turnering med den besetningen.   

I 1997 turnerer bandet intensivt i Norge. På vårparten spiller de inn plata White Line Fever hos Per Fredrik Kjølner i Tønsberg. White Line Fever gis ut av plateselskapet Blue Mood Records.   

I 1998 gjør de sin første store jobb i Sverige, på Mönsterås Bluesfestival, noe som åpner for flere gode klubbjobber i Sverige. Flere norske bluesfestivaler følger på i løpet av sommeren. I oktober gjør bandet sin første turné i Finland, med festivaljobber i Karleby og Jyväskylä. De gjør også sine første jobber som backingband for den amerikanske bluesartisten og munnspilleren Rock Bottom, som også er kjent fra The Silver King Band. Som en følge av samarbeidet med Rock Bottom, gjør Tiger City Jukes sin første turné i USA i 1999. I løpet av sommeren går Tiger City Jukes i studio i Spydeberg, ved Studio Nova, for å spille inn Ride In Style.   

I januar 2001 går Tiger City Jukes i studio hos Martin Hagfors’ Home Groan Studio, og spiller inn plata Sex, Money and Violence.  

I 2004 blir bandet utvidet til "Tiger City Jukes and The Jukettes" med Linda Kvam og Henriette Myhre. 

I 2009 blir Atle Rakvåg, som ellers spiller bl.a. med JT Lauritsen og Åge Sten Nilsen, ny bassist, og Helge Hovland blir med i bandet som tredje gitarist. Terje Johannesen, musiker og komponist fra Tønsberg, får jobben med å produsere den nye plata, og i desember starter innspillingen i studioet Lydkjøkkenet i Oslo.  

Utgivelsen Moonlight Crying blir mikset av Ulf Holand og gitt ut i 2013.  

I juni 2019 gir bandet ut sin sjette plate, Live i Artilleriverkstedet, som er som navnet bekrefter, spilt inn live i Artilleriverkstedet på Karljohansvern i Horten 1. september 2018. Her er bandet utvidet fra en kvintett til ni personer på scenen for å gjenskape stemningen fra Moonlight Crying utgivelsen. Terje Johannesen og Frode Grøtting bidrar med messing- og tre-blås samt perkusjon, og Linda Kvam og Marianne Eide forsterker vokalharmoniene.  

Denne konserten ble også filmet av produksjonsselskapet Supercruiser, og en femogførti minutters konsertvideo er tilgjengelig via bandets YouTube kanal.

## Medlemmer

### Nåværende medlemmer
* Knut Eide
* Harald Stokke
* Espen Moen
* Atle Rakvåg

### Tidligere medlemmer
* Martin Windstad
* Rune Endal
* Håkon Hansen
* Andre Vrolijk
* Helge Hovland

## Diskografi
* High Temperature (Tiger Records, 1995)
* White Line Fever (Blue Mood Records, 1997)
* Ride In Style (Blue Mood Records, 1999)
* Sex, Money & Violence ((Bluestown Records, 2001)
* Dressed To Kill - Live (Tiger Records 2002)
* Moonlight Crying (Tiger Records 2013)
*Live i Artilleriverkstedet (Tiger Records 2019)

## Eksterne lenker
* Hjemmeside 
* Facebook
* Videoer på Youtube
* Spilleliste på Spotify
Bakhodebein

**Bakhodebeinet** eller ***Os occipitale*** er en stor knokkel bakerst i hodeskallen. Den er preget av en stor, sentral åpning kalt *[[foramen magnum]]* der hjernestammen forlater hjernekassa. På nedsiden av åpningen sitter det en leddflate som er feste mot atlasvirvelen (den øverste virvelen i ryggsøylen. Hos de fleste virveldyr er dette et enkelt konvekst kuleledd, mens hos pattedyr og enkelte krypdyr er dette to leddflater, en på hver side av åpningen.

På innsiden av hodeskallen er det tydelig avtrykk etter lillehjerne og hjernestammen, kalt bakre skallegrop. Denne er tydelig hos menneske og andre pattedyr, men ikke like tydelig hos andre virveldyr med mindre hjerner. En kant i beinet skiller lillehjernen fra gropa etter bakre del av storehjernen over, denne fohøyningen er feste for *tentorium cerebelli*, en utløper av *[[dura mater]]* som hinder hjernen fra å vri på seg i forhold til kraniet ved store bevegelser. På utsiden av beinet er det her en forhøyning eller rygg der trapesmuskelen er festet til kraniet.

## Dannelse og opphav
Den nedre, fremre delen av bakhodebeinet ligger under hjernen og består av relativt tykt beinvev. De bakre og øvre delene består av tynnere, men hard beinvev. Under fosterutviklingen dannes knokkelen ved forbeining fra flere sentre, og hos fugler, krypdyr, amfibier og de fisker der det er mulig å identifisere bakhodebeinet, er denne knokkelen flere separate deler. Ekstra sømmer mellom delene i bakhodebeinet forekommer også hos enkelte menneksker. Den nedre delen av bakhodebeinet dannes fra innerkraniet, mens de de øvre delene dannes av elementer fra skalletaket. Den sammenhengende knokkelen har derfor to distinkte opphav.

## Hjernenerver
Den XII (tolvte) hjernenerven har en åpnening i bakhodebeinet på hver side av *foramen magnum*. Nerve IX, X og XI passerer ut gjennom *[[foramen jugulare]]*, en større åpning som ligger mellom bakhodebeinet og tinningbeinet på hver side.

## Referanser
Argulus alexandrensis

***Argulus alexandrensis*** er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1923. 

Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et *naupilus*-øye. Begge antenne-parene er omdannet til haker som holder fiskelusen fast i vertsdyret.

## Referanser


## Eksterne lenker
*
Amber Rudd

**Amber Augusta Rudd** (født 1. august 1963 i Marylebone i London) er en britisk  uavhenging politiker, som tidligere var medlem av Det konservative partiet. Hun var innenriksminister i Theresa Mays andre regjering fra 13. juli 2016 til 29. april 2018 da hun gikk av på grunn av Windrush-skandalen. Rudd var siden arbeids- og pensjonsminister i Boris Johnsons regjering, men trakk seg 7. september 2019 i protest mot håndteringen av Brexit. Samtidig ga hun opp sin partitilhørighet for å vise støtte til 21 andre partikolleger som ble kastet ut av partiet tidligere i uken.

Hun ble valgt inn som parlamentsmedlem i 2010 og ble valgt inn for valgkretsen Øst-Sussex i Hastings og Rye. Hun danket den gang ut Labours Michael Foster. Rudd var den tredje kvinnen til å ha posten som innenriksminister. Hun har tidligere vært statsråd for Energi- og klimadepartementet fra 2015 til 2016 etter å ha vært statssekretær i samme departement fra 2014.

Rudd ble utdannet ved Cheltenham Ladies College, en uavhengig skole i Gloucestershire, og fra 1979 til 1981 på Queen's College, London, en uavhengig dagskole for jenter i London, etterfulgt av Edinburgh University hvor hun studerte historie. Etter universitetsutdannelsen begynte hun i investeringsselskapet JP Morgan & Co., før hun ble direktør for investeringsselskapet Lawnstone Limited i januar 1988, 24 år gammel.

## Referanser


## Eksterne lenker
* 
* 
*
Acratiidae

**Acratiidae** er en av seks familier innenfor overfamilie Bairdioidea, i underordenen Bairdiocopina som inngår på sin side i ordenen Podocopida av muslingkreps, som er små krepsdyr. Denne overfamilien har 6 familier, hvorav 3 nålevende og 3 utdødde. 

Familiens slekter er antatt utdødde og kjennes bare som fossiler.

Skillet mellom ordnene av muslingkreps er basert på  morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.

Slekten *Acratia* kjennes fra Øvre kritt ved funn i Texas. Slekten *Famenella* kjennes fra midtre Devon ved funn fra Volga-området i Russland.

## Nærmere taksonomisk plassering

Taksonomien av muslingkreps er omstridt og inneholder vanskelig systematiserte grupper. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger *[[Catalogue of Life]]*: , men i hovedregelen WoRMS-databasen.

* Rekke: krepsdyr (Crustacea) - 67.000 arter Brünnich, 1772
** **Klasse [[muslingkreps]] ([[Ostracoda]])** - 4 ordener, 13.000 arter Latreille, 1802
*** Familie Leguminocythereididae - 2 arter
**** *Slekt [[Leguminocythereis]]*
*** Orden Palaeocopida - 1 art
*** **Underklasse [[Myodocopa]]**  Sars, 1866
**** Orden Platycopida - 1 familie, 6 slekter, 21 arter (Fosshagen, 1985)
***** Familie Cytherellidae Sars, 1866
**** Orden Podocopida - 5 underordener, 24 familier, 1&nbsp;225 arter Sars, 1866
***** Underorden Bairdiocopina Gründel, 1967
****** Overfamilie Bairdioidea Sars, 1865
******* Familie (†) Acratiidae Gründel, 1962
******** *Slekt [[Acratia]]*  Delo, 1930 † - Texas
******** *Slekt [[Cooperuna]]*  Gruendel, 1962 †
******** *Slekt [[Famenella]]*  Polenova, 1953 † - Russland
******** *Slekt [[Paramacrocypris]]*  Kozur, 1985 †

## Referanser


## Eksterne lenker
*
Iiu Susiraja

**Iiu Susiraja** (født 1975) er en finsk, visuell kunstner. Hun er kjent for sine fotografiske selvportrett hvor hun i stedet for å posere kokett, arrangerer seg selv i uortodokse scenarier. Susiraja er utdannet ved Åbo Kunstakademi og har blant annet utstilt på Fotografie Forum i Frankfurt. 

## Referanser


## Eksterne lenker
* 
*
Damian Green

**Damian Howard Green** (født 17. januar 1956) er en britisk politiker som har vært parlamentsmedlem for Det konservative partiet siden 1997. 

Green ble født i Barry i Wales, og studerte PPE på Balliol College i Oxford. Før han gikk inn i politikken var han journalist i BBC, Channel 4 og avisen *[[The Times]]*.

Han var justisminister fram til 14. juli 2014. Deretter ble han i juli 2016 utnevnt til statsråd for arbeid- og pensjonsjonssaker I Theresa Mays regjering.

Den 20. desember 2017 ble han bedt om å trekke seg som statsråd etter beskyldninger om at han hadde løyet om oppbevaring av pornografi på datamaskinen på hans kontor. Green hadde også en tid blitt beskyldt og etterforsket for seksuell trakassering, noe han benektet.

## Referanser


## Eksterne lenker
* 
* 
*
Hannaker

**Hannaken** (tsjekkisk: *Hanáci*, eldre også *hanaker*) er en folkegruppe fra Hanna-området i Mähren i Tsjekkia. Folkegruppen har sin egen kultur, egne drakter og en egen dialekt. Deres talespråk avviker markant fra det tsjekkiske standardspråk. I området ved Brno ble språket sterkt influert av tysk. Detter språk kalles hantec.

## Eksterne lenker
* Brockhaus Conversations-Lexikon Bd. 7. Amsterdam 1809, S. 429, besøkt 13. november 2013 (tysk)
* Eintrag in der Online Enzyklopädie "Enzyklo", besøkt 13. november 2013 (tysk)
Cheiroplatys excavatus

***Cheiroplatys excavatus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor, bred og kraftig, mørkbrun hornbille. Hannen har fremre del av pronotum kraftig uthulet, med en firkantet tann i midten foran. Denne gropa har nettmasket mikroskulptur, forøvrig er den glatt og blank. Hunnen mangler denne gropa og kan ligne på en tordivel. Arten er ytre sett svært lik på *[[Cheiroplatys volsellus]]* og *[[Cheiroplatys nitidus]]*, undersøkelse av kjønnsorganene er trolig nødvendig for å skille de tre artene sikkert.

## Utbredelse
Arten lever i Queensland.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Cheiroplatys]]* Hope, 1837
******** ***Cheiroplatys excavatus*** Lea, 1917

## Kilder
* Dynastidae du Monde, nettisde om arten http://unmondeencouleurs.piwigo.com/index?/category/6376-excavatus_lea_1917

## Eksterne lenker
*
Beecherellidae

**Beecherellidae** er en usikkert plassert og lite utforsket familier muligens innenfor overfamilien Bairdioidea, i underordenen Bairdiocopina som inngår på sin side i ordenen Podocopida av muslingkreps, som er små krepsdyr. I nyere taksonomi foreslås det (2017) at den kanskje er direkte plassert under muslingkreps (Ostracoda), muligens i en foreløpig ikke oppdaget gruppe.
Overfamilien har anslagsvis 6 familier, hvorav 3 nålevende og 3 utdødde. 

Familien anses utdødd og de underliggende slektene er ikke (2017) endelig dokumentert. 

## Taksonomi
Den svært usikre taksonomien oppgis slik hos *WoRMS* i november 2017:

* Rekke krepsdyr (Cruatscea)
** Orden muslingkreps) (Ostracoda)
*** *Incertae sedis:*
**** Familie Beecherellidae Ulrich, 1894 
***** *Slekt [[Acanthoscapha]]* Ulrich & Bassler, 1923 † ( = *Alanella*, Boucek, 1936 †)
***** *Slekt [[Beecherella]]* Ulrich, 1891 †
***** *Slekt [[Beecherellita]]* Neckaja, 1973 †
***** *Slekt [[Corniacanthoscapha]]* Shi & Wang, 1987 †
***** *Slekt [[Dornbuschia]]* Schallreuter, 1968 †
***** *Slekt [[Pseudacanthoscapha]]* Kozur, 1985 †
***** *Slekt [[Punctobeecherella]]* Copeland, 1974 †

## Referanser


## Eksterne lenker
*
Peter Aalbæk Jensen

**Peter Aalbæk Jensen** (født 1956) med tilnavnet «Ålen» er en dansk filmprodusent og – sammen med Lars von Trier – medstifter av Zentropa. Han er utdannet på Statens Filmskole med avgang i 1987 og har vært produsent eller ansvarlig produsent på mer enn 200 danske filmer. I 2001 mottok Aalbæk Jensen sammen med produsentene Vibeke Windeløv og Ib Tardini en æres-Bodil for sitt arbeide med dansk film. 

## Referanser


## Eksterne lenker
*
Stortingsvalget 1832

**Stortingsvalget 1832** ble avholdt i 1832 i Norge som indirekte valg til det 7. ordentlige storting. Det 7. ordentlige storting var samlet 1. februar 1833 til 27. august 1833.

Parlamentarismen var ikke innført, så statsrådet fungerte uten formell kontakt med stortinget.

## Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.

Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 64 stortingsrepresentanter. Et ting av 25-34 valgmenn valgte tre stortingsrepresentanter, flere enn 34 valgte fire. Makismalantallet var økt fra tre til fire siden forrige valg.

Kjøpstedene var oppdelt i 17 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.

Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 

Den totale folkemengden var anslått til 1 151 900, 65 170 hadde stemmerett. Av disse er det beregnet at 31 296 stemte. 323 valgting i landdistriktene utpekte totalt 765 valgmenn. 21 valgting i byene utpekte totalt 124 valgmenn. Valgmannstingene ble holdt i perioden 2. juli 1832 til 20. november 1832.

## Politikk
Valget var preget av Julirevolusjonen i Frankrike 1830. John Neergaard ble pioner på organisert valgagitasjon, og delte ut en pamflett kalt «En Odelsmands Tanker», for å samle oppslutning blant bondevelgere  Mange av embedsmennene ble skiftet ut med bønder, og forsamlingen ble kalt «Bondestortinget». 44 bønder møtte, mot 21 sist.

## Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.

### Kjøpstedene

*Frantz Bull ble valgt i Tønsberg ved loddtrekning

### Amtene

**Stortinget forkastet valget av den fjerde representanten for Jarlsberg og Larviks amt

## Se også
* Liste over stortingsrepresentanter 1833–1835

## Referanser
Mimeleken

**Mimeleken** (engelsk: *charades*) er en selskapslek der en spiller mimer et ord eller uttrykk ved å bruke tegn, gester og kroppsspråk. De andre deltagerne skal deretter gjette seg frem til ordet eller frasen innen en forhåndsavtalt tid. Leken finnes i en rekke ulike varianter og har flere navn.

## Om leken
Leken finnes i en rekke ulike versjoner i forskjellige land. Reglene og fremgangsmåten varierer. For eksempel kan leken spilles som en ordinær gjettelek hvor en deltager med ord beskriver løsningsordet eller frasen. Det vanligste er imidlertid at en spiller mimer et ord eller uttrykk ved å bruke tegn, gester og kroppsspråk. De andre deltagerne skal gjette hva som mimes.

Noen fellestrekk kan være:
* Deltagerne deler seg inn i lag. Mimingen går på rundgang mellom lagene, og resten av laget skal gjette hva deres deltager prøver å mime. Hvem som skal mime, går på rundgang internt i lagene underveis i spillet.
* Vanligvis forhåndsavtales en tidsgrense, for eksempel ett minutt.
* Deltageren som skal mime, kan få utdelt ord eller uttrykk fra motstanderlagene, eller han kan trekke kort eller lapper fra en bolle eller lignende.
* Så fort tiden startes, setter deltageren i gang med å mime. Medspillerne begynner deretter å gjette, og gjetter de riktig, begynner deltageren å mime et nytt ord. Slik fortsetter det inntil tiden er ute. De andre deltagerne tar tiden og fører deretter ned hvor mange riktige ord laget klarte. Spillet avsluttes når alle kortene eller lappene er brukt, og vinneren er laget som har gjettet flest ord eller uttrykk.
* Oppgavene kan være tilfeldige ord, filmtitler, boktitler, uttrykk eller ordtak. Det kan også være kjente personer eller figurer. Spillerne kan lage oppgavene selv, eller bruke ferdiglagede kort. Det finnes også egne mimelek-applikasjoner for mobiler og nettbrett.
* Det vanlige er at deltageren som mimer, ikke har lov å prate, nynne, klappe, stave eller peke. Deltageren kan imidlertid bruke såkalte signaltegn for å hjelpe medspillerne på vei. Eksempler kan være at deltageren «tegner» en tv-skjerm i luften for å fortelle at oppgaven dreier seg om en tv-serie eller tv-personlighet. Et annet hint kan være at deltageren later som om hun sveiver på et gammelt filmkamera for å vise at oppgaven dreier seg om en film eller filmstjerne.
Spillet har en lang historie og har utviklet seg i mange ulike varianter og har flere navn. Dersom alle oppgavene er kjente personer eller figurer, kalles leken gjerne *kjendisleken*. Andre navn er: *gjetteleken*, *Hvem er jeg?* og *Alt er lov*. Varianter av leken brukes også som innslag i ulike tv-programmer.

## Referanser
Nan Huai-Chin

**Nan Huai-Chin** (forenklet kinesisk: 南怀瑾; tradisjonell kinesisk: 南懷瑾; pinyin: Nán Huáijǐn, født 18. mars 1918 i Wenzhou, Zhejiang, Kina, død 29. september 2012 i Suzhou, Jiangsu, Kina) var en samtidig åndelig lærer i samtidens Kina. Han var den mest fremtredende eleven av den chan-buddhistiske læreren Yuan Huanxian, og fikk bekreftelse på sin opplysning fra ulike mestere i den buddhistiske tradisjonen. Han ble betraktet av mange som en stor kraft i gjenoppvekkelsen av kinesisk buddhisme. Mens Nan ble betraktet av mange i Kina som en av de mest innflytelsesrike Chan-buddhistiske lærere, var han lite kjent utenfor sinosfæren.

## Referanser
Richard Gombrich

**Richard Francis Gombrich** (født 17. juli 1937) er en indolog og en filolog innenfor sanskrit, pali og buddhistiske studier. Han var Boden Professor i Sanskrit ved University of Oxford fra 1976 til 2004, og er for tiden grunnleggende president av Oxford Centre for Buddhist Studies. Han er tidligere president i Pali Text Society (1994–2002) og Genral Editor emeritus ved Clay Sanskrit Library.

## Referanser
Etnoarkeologi

**Etnoarkeologi** er en forskningsmetode innen arkeologien, som går ut på å studere parallellen mellom levende og/eller utdødde historiske samfunn. En etnoarkeolog forsker i hovedsak på sosiale system, sosiale strukturer og levesett i eldre historiske kulturer. Et eksempel kan være å sammenligne en eldre steinalderlokalitet med en yngre, og se hvorvidt de kulturelle sporene sier det samme om levesettet. En etnoarkeolog forsker også på materiell og immateriell kultur. Ved å studere materielle og ikke-materielle tradisjoner i moderne samfunn, kan en etnoarkeolog få en bredere forståelse av hvordan eldre historiske samfunn kan ha praktisert. En etnoarkeolog kan da konkludere med at eldre historiske samfunn brukte i flere tilfeller de samme teknikkene som dagens moderne mennesker, gitt et lignende miljømessig forhold. Denne kunnskapen kan dermed brukes til å rekonstruere levemåten disse eldre samfunnene praktiserte, og gi et større "bilde" inn i fortiden. Etnoarkeologi kan dermed hjelpe i forståelsen av hvordan eksempelvis et objekt ble laget, og formålet det ble brukt til.

Metoden har blitt brukt siden arkeologiens begynnelse. Etnoarkeologi ble utviklet som et svar på følelsene blant arkeologer, at "etnografi" ikke tilstrekkelig svarte sine egne spesifikke forskningsspørsmål. Etnoarkeologi forsvant en lang periode da etnoarkeologi av mange arkeologer ble ansett som absurd. Etnoarkeologi har siden 1970-årene kommet tilbake som en arkeologisk forskningsmetode. Det var spesielt amerikanske og engelske arkeologer som gjenopptok etnoarkeologien som en forskningsmetode. Etnoarkeologi kommer fra ordet etnologi.
## Kilder
* *Sten- og bronsealderens ABC* (1991)

## Videre lesning
***David, N. & C. Kramer**  2001 *Ethnoarchaeology in Action*,  Cambridge University Press.
***Deal, M.** 1998  *Pottery Ethnoarchaeology in the Central Maya Highlands*, University of Utah Press.
***Dietler, M. & I. Herbich** 1998 Habitus, techniques, style: an integrated approach to the social understanding of material culture and boundaries,  in *The Archaeology of Social Boundaries*, M. Stark ed., pp.&nbsp;242–273, Smithsonian.
***Hayden, B.** ed. 1987 *Lithic studies among the contemporary Highland Maya*, University of Arizona Press.
***Herbich, I.** 1987  Learning patterns, potter interaction and ceramic style among the Luo of Kenya.  *The African Archaeological Review* 5:193-204.
***Hinshaw, J.** 2000  *Ethnobotanical and Archaeobotanical Relationships: A Yuman Case Study*, Coyote Press.
***Kohn, A.** 2010  *Of Bricks and Blood: Vernacular Spatial Practice and Social Relations in the City of LaPaz, Bolivia*, PhD dissertation, University of Chicago.
***Kramer, C.**  1997  *Pottery in Rajasthan: Ethnoarchaeology in Two Indian Cities*, Smithsonian. 
***London, G.** 2000 Ethnoarchaeology and interpretation, in *Near Eastern Archaeology* 63:2-8.
***Longacre, W. & J. Skibo** eds. 1994 *Kalinga Ethnoarchaeology*,  Smithsonian.
Tibetokanauriske språk

**Tibetokanauriske språk**, også kalt **vestlig tibetoburmansk**, er en foreslått klassifisering av en gruppe sinotibetanske språk. Språkfamilien består av tibetiske språk og dialektklyngen kinaurisk. Kinaurisk er også betraktet som en underavdeling av vesthimalayiske språk, som igjen er en undergruppe av den foreslåtte familien Rungspråk.

## Litteratur
*
*
*
Bodiske språk

**Bodiske språk**, oppkalt etter det tibetanske etnonymer *Bod*, er tibetiske språk i en bred lingvistisk betydning, uavhengig av om talerne er etniske tibetanere. Språket i denne undergruppen blir talt i Tibet, Nord-India, Nepal, Bhutan og Nord-Pakistan.

## Litteratur
*Bradley, David (1997). "Tibeto-Burman languages and classification". In *Tibeto-Burman languages of the Himalayas, Papers in South East Asian linguistics*. Canberra: Pacific Linguistics.
* van Driem, George (1994). *East Bodish and Proto-Tibeto-Burman morphosyntax.* Current Issues in Sino-Tibetan Linguistics, Osaka: The Organizing Committee of the 26th International Conference on Sino-Tibetan Languages and Linguistics.
* van Driem, George (1995). *Een eerste grammaticale verkenning van het Bumthang, een taal van midden-Bhutan.* Leiden: Onderzoekschool CNWS.
* van Driem, George  (2001) *Languages of the Himalayas: An Ethnolinguistic Handbook of the Greater Himalayan Region.* Brill.
* Hill, Nathan W. (2010) 'An overview of Old Tibetan synchronic phonology.' Transactions of the Philological Society, 108 (2). pp.&nbsp;110–125.
* Hyslop, G., (2008a). Kurtöp phonology in the context of Northeast India. In: Morey, S., Post, M. (Eds.), *North East Indian Linguistics 1: Papers from the First International Conference of the North East Indian Linguistic Society.* Cambridge University Press, Cambridge, pp.&nbsp;3–25.
*Hyslop, G., (2008b). "Kurtöp and the classification of the languages of Bhutan." In: *Proceedings from the 42nd Annual Meeting of the Chicago Linguistic Society 42, vol. 2, South Asian Linguistics, Case, Voice, and Language Coexistence.* University of Chicago Press, Chicago.
*Hyslop, G., (2009), "Kurtöp Tone: A tonogenetic case study." *Lingua* 119: 827–845
*Lu shao zun 陸紹尊(2002). 門巴語方言研究 *Menbayu fangyan yanjiu [Studies in the dialects of the Monpa language.]* Beijing: 民族出版社 Minzu chubanshe.
*Michailovsky, Boyd and Martine Mazaudon (1994). “Preliminary Notes on the Languages of the Bumthang Group (Bhutan).” *Tibetan Studies: proceedings of the 6th Seminar of the International Association for Tibetan Studies.* Ed. Per Kværne. Vol 2. Oslo: The Institute of Comparative Research in Human Culture. 545-557.
Tibetiske språk

**Tibetiske språk** (tibetansk: བོད་སྐད) er en klynge av sino-tibetanske språk som hovedsakelig blir talt av tibetanere, som bor langs et vidt område av det østlige Sentral-Asia på grensen til  det indiske subkontinent, inkludert Tibetplatået og den nordlige del av India i Baltistan, Ladakh, Nepal, Sikkim og Bhutan. Klassisk tibetansk er et større regionallitterært språk, som benyttes i buddhistisk litteratur.

De sentraltibetanske språk (dialektene i Ü-Tsang, deriblant Lhasa), khamstibetansk og amdotibetansk blir generelt betraktet som dialekter av et enkelt språk, særlig ettersom de deler det samme litterære språk, mens dzongkha, sikkimesisk, sherpa, ladakhisk og balti er separate språk.

## Eksterne lenker
*The Tibetan Dialects Project 
*Languages on the Tibetan Plateau and the Himalayas &mdash; Nicolas Tournadre
*Overview of Old Tibetan Synchronic phonology  by Nathan Hill
*L'évolution des langues et les facteurs écolinguistiques : le cas des langues d'éleveurs et des langues d'agriculteurs sur le Haut Plateau tibétain at CNRS-LACITO
*China’s Tibet policy continued attempt at erasing Tibetan language
Gammeltibetansk

**Gammeltibetansk** var en form for tibetansk som vi finner i eldre dokumenter fra skriftspråket ble adoptert av det tibetanske imperium i midten av det 7. århundre, frem til litterære arbeider tidlig på 1000-tallet.

På 1000-tallet ble det erstattet av klassisk tibetansk.

## Eksterne lenker
* Old Tibetan Documents Online, Tokyo University of Foreign Studies: transliterasjon av utvalgte gammeltibetanske og klassisk tibetanske tekster
* International Dunhuang Project: inkluderer bilder av mange av tekstene
Shenpen Hookham

**Susan Kathryn Rowan** (født 1946 i Essex, England), også kjent som **Shenpen Hookham**, er en buddhistisk lærer som har undervist i mer enn 40 år i tradisjonene mahamudra og dzogchen i tibetansk buddhisme.

## Referanser
Motaz Hawsawi

**Motaz Ali Hassan Hawsawi** (født 17. februar 1992) er en saudiarabisk fotballspiller som spiller for den saudiarabiske klubben Al-Ahli Saudi FC.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Coptopsylla

***Coptopsylla*** er en slekt som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
## Liv og utvikling
Disse loppene er knyttet til gnagere i gruppen ørkenrotter (Gerbilinae), og finnes dermed bare i tørre steppe- og halvørken-områder der disse lever. Loppene er aktive om vinteren.

## Utbredelse
Familien er utbredt i den palearktiske sone med flest arter i Asia og Nord-Afrika. I Europa er det kjent tre arter fra Ukraina og det sørlige Russland.

 
## Kilder
* Klassifikasjon av familien, med liste over artene
* Fauna Europaea, utbredelsesdatabase over europeiske dyr 

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Klassisk tibetansk

**Klassisk tibetansk** var språket i tibetanske tekster som ble skrevet etter den gammeltibetanske periode. Klassisk tibetansk ble brukt fra det 10. århundre til det 12. århundre, og refererer spesielt til språket i tidlige kanoniske tekster som ble oversatt fra andre språk, spesielt sanskrit. Fonologien er stort sett identisk med gammeltibetansk, men grammatikken varierer mye avhengig av forfatterens periode og geografiske opprinnelse.

## Eksterne lenker
*Tibetan in Digital Communication
Cheiroplatys nitidus

***Cheiroplatys nitidus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor, bred og kraftig, mørkbrun hornbille. Hannen har fremre del av pronotum kraftig uthulet, med en firkantet tann i midten foran. Denne gropa har nettmasket mikroskulptur, forøvrig er den glatt og blank. Hunnen mangler denne gropa og kan ligne på en tordivel. Arten er ytre sett svært lik på *[[Cheiroplatys excavatus]]* og *[[Cheiroplatys volsellus]]*, undersøkelse av kjønnsorganene er trolig nødvendig for å skille de tre artene sikkert.

## Utbredelse
Arten lever i Queensland.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Cheiroplatys]]* Hope, 1837
******** ***Cheiroplatys nitidus*** Carne, 1957

## Kilder
* Dynastidae du Monde, nettside om arten http://unmondeencouleurs.piwigo.com/index?/category/6379-nitidus_carne_1957

## Eksterne lenker
*
Elisabeth av Sverige

**Elisabeth Gustavsdotter Vasa** (født 4. april 1549, død 19. november 1597) var svensk prinsesse og hertuginne av Mecklenburg. 

Elisabeth var yngste datter av Gustav Vasa og Margareta Eriksdotter Leijonhufvud. Hun mottok flere ekteskapstilbud, og allerede i 1562 ble hun bortforlovet med daværende koadjutor i Riga, Christopher av Mecklenburg (1537-1597). Da han senere ble tilbakeholdt som fange i Polen, ble forlovelsen opphevet i 1573. Fire år senere forsøkte han seg igjen som frier, men Elisabeths bror Johan syntes at han var for fattig til ekteskap med søsteren. I stedet giftet Christopher seg samme år med prinsesse Dorothea av Danmark, datter av Frederik I av Danmark og Norge. Dorothea døde allerede to år etter, og etterlot en sum penger til ektemannen. Christoffer fridde derfor igjen til Elisabeth, og denne gang gikk det i orden. Den 7. mai 1581 giftet paret seg på Stockholms slott, og i juli samme år bega fyrsteparet seg til Mecklenburg. Her ble slottene Gadebisch og Schönbeck Elisabeths bosteder. På sistnevnte slott ble datteren Margarethe Elisabeth (1584–1616) født i 1584.

Elisabeth avled fem år etter hertugen, den 19. november 1597. Hun ligger begravet i Uppsala domkirke. 

## Referanser
Morrow Bank

**Morrow Bank AB** er en nordisk digital bank som tilbyr finansieringsprodukter til privatkunder. Bankens produktportefølje omfatter forbrukslån, refinansiering, kredittkort, innskuddsprodukt og forsikringsprodukter. Banken opererer i Norge, Sverige, og Finland.  

**Historie** 

Morrow Bank startet virksomheten i mars 2014 etter å ha fått konsesjon fra norske myndigheter til å drive bankvirksomhet. Banken etablerte sitt hovedkontor i Norge, og i 2017 ble selskapet notert på Oslo Børs. I 2017 utvidet banken virksomheten til Finland, og i 2018 ble produktene tilgjengelige i Sverige. 

Fra 02. januar 2026 begynte banken å operere under svensk banklisens og fra 9. januar 2026 ble børsnoteringen flyttet til Nasdaq Stockholm og har i dag tickeren MORROW.

Hovedkontoret ligger i Stockholm, med en norsk filial på Lysaker i Bærum kommune.

**Produkter og tjenester** 

Morrow Bank tilbyr:

* Forbrukslån
* Refinansiering
* Kredittkort (*Morrow Bank kredittkort*)
* Innskuddskonto
* Forsikringsprodukter

**Virksomhet**

Banken profilerer seg som en heldigital aktør med fokus på tilgjengelighet, trygghet og økonomisk fleksibilitet. Morrow Bank har som mål å være et supplement til tradisjonelle banker og en finansieringspartner for privatkunder i Norden.

## Referanser


## Eksterne lenker
* 
*